CELEX: 62020CN0395
Language: mt
Date: 2020-08-19 00:00:00
Title: Kawża C-395/20: Talba għal deċiżjoni preliminari mressqa mil-Landgericht Düsseldorf (il-Ġermanja) fid-19 ta’ Awwissu 2020 – EP, GM vs Corendon Airlines Turistik Hava Tasimacilik A.S.

23.11.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 399/23
            
         
      Talba għal deċiżjoni preliminari mressqa mil-Landgericht Düsseldorf (il-Ġermanja) fid-19 ta’ Awwissu 2020 – EP, GM vs Corendon Airlines Turistik Hava Tasimacilik A.S.
      (Kawża C-395/20)
      (2020/C 399/33)
      Lingwa tal-kawża: il-Ġermaniż
      
         Qorti tar-rinviju
      
      Landgericht Düsseldorf
      
         Partijiet fil-kawża prinċipali
      
      
         Rikorrenti: EP, GM
      
         Konvenuta: Corendon Airlines Turistik Hava Tasimacilik A.S.
      
         Domandi preliminari
      
      
                  1)
               
               
                  Ikun hemm kanċellazzjoni ta’ titjira fis-sens tal-punt l tal-Artikolu 2 u tal-Artikolu 5(1) tar-Regolament (KE) Nru 261/2004 tal-Parlament Ewropew u tal-Kunsill tal-11 ta’ Frar 2004 li jistabbilixxi regoli komuni dwar il-kumpens u l-assistenza għal passiġġieri fil-każ li ma jitħallewx jitilgħu u ta’ kanċellazzjoni jew dewmien twil ta’ titjiriet, u li li jħassar ir-Regolament (KEE) Nru 295/91 (1) meta t-trasportatur tal-ajru li jopera jiskeda mill-ġdid it-titjira rriżervata fil-kuntest ta’ pakkett tal-ivvjaġġar mit-tluq skedat fis-13.20 (ħin lokali) għall-16.10 (ħin lokali) fl-istess ġurnata?
               
            
                  2)
               
               
                  In-notifika, li tiġi kkomunikata disat ijiem qabel il-bidu tal-vjaġġ, dwar l-iskedar mill-ġdid tat-titjira mis-13.20 (ħin lokali) għall-16.10 (ħin lokali) fl-istess ġurnata tikkostitwixxi offerta ta’ rotta differenti fis-sens tal-Artikolu 5(1)(ċ)(ii) tar-Regolament Nru 261/2004 u, jekk tingħata risposta fl-affermattiv, din l-offerta għandha tissodisfa r-rekwiżiti tal-Artikolu 5(1)(a) u tal-Artikolu 8(1) tar-Regolament?
               
            
         (1)  ĠU Edizzjoni Speċjali bil-Malti, Kapitolu 7, Vol. 8, p. 10.